РЕПУБЛИКА СРБИЈА

ОПШТИНСКА УПРАВА

ОПШТИНЕ ДОЉЕВАЦ

Број: 404-2-99/2017-05

09.08.2018.године

Д о љ е в а ц

На основу члана 115. Закона о јавним набавкама ( „Службени гласник РС“, бр. 124/2012, 14/15 и 68/15), начелница Општинске управе општине Дољевац доноси:

ОДЛУКУ О ИЗМЕНИ УГОВОРА

 број: 404-2-99/2017-05 од 08.02.2018.године

1. НАЗИВ И АДРЕСА НАРУЧИОЦА: Општинска управа општине Дољевац, ул. Николе Тесле 121, 18410 Дољевац,
2. ВРСТА НАРУЧИОЦА: градска и општинска управа,

3. ОБЈЕКТИВНИ РАЗЛОЗИ ЗА ИЗМЕНУ УГОВОРА, УЗ ИЗВОД ИЗ КОНКУРСНЕ ДОКУМЕНТАЦИЈЕ ИЛИ ОДГОВАРАЈУЋЕГ ПРОПИСА У КОЈИМА СЕ НАЛАЗИ ОСНОВ ЗА ИЗМЕНУ: Општинска управа општине Дољевац је након спроведеног поступка jaвне набавке мале вредности услуге израде, измене и допуне Планова детаљних регулација закључила Уговор број 404-2-99/2017-05 од 08.02.2018.године са понуђачем ПЛАН урбан д.о.о. са седиштем у Нишу, ул. Булевар Светог Цара Константина бр. 103.

Сагласно члану 11. Уговора пружалац услуге је доставио наручиоцу Општинској управи општине Дољевац образложени захтев за продужење рока у коме је навео да постоје објективне околности од стране институција и организација које имају утицај на планском подручју као разлог за продужење рока.

Наручилац, Општинска управа општине Дољевац, је уважила захтев пружаоца услуге за продужење уговореног рока, из објективних разлога на које пружалац услуге није могао утицати сходно члану 11. Уговора.

Из наведеног узимајући у обзир да постоје објективни разлози за измену уговора прописаних чланом 11. наведеног уговора, као и да постоји правни основ предвиђен чланом 133. став 4. Закона о облигационим односима, потребно је изменити члан 8.Уговора број 404-2-99/2017-05 од 08.02.2018.године који гласи: „Рок за извршење услуге је 05.11.2018.године.“

Прилог: Извод из конкурсне документације и

 модел Уговора

НАЧЕЛНИЦА ОПШТИНСКЕ

УПРАВЕ ОПШТИНЕ ДОЉЕВАЦ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Гордана Цветковић